Szám: 1509-10/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**26/2022. (I.27.) Kgy. sz. határozatában** a Közgyűlés döntött a szombathelyi Őrség utca burkolatának felújításával kapcsolatos pályázat benyújtásáról.

**Nagyné Dr. Gats Andrea, a Jogi és Képviselői Osztály vezetője jelenti:** A benyújtott pályázat nem részesült támogatásban.

**28/2022. (I.27.) Kgy. sz. határozatában** a Közgyűlés döntött a Take-IT-home projektben való részvételről.

**Nagyné Dr. Gats Andrea, a Jogi és Képviselői Osztály vezetője jelenti:** A benyújtott pályázat nem részesült támogatásban.

**142/2022. (IV.28.) Kgy. sz. határozatában** a Közgyűlés jóváhagyta a fogorvosi alapellátáshoz, fogorvosi ügyeleti ellátáshoz, továbbá az iskolafogászati ellátáshoz csatlakozott településekkel kötendő megállapodások tervezetét.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodások aláírásra kerültek.

**190/2022. (V.26.) Kgy. sz. határozatában** a Közgyűlés egyetértett az Interreg Europe OD4GROWTH pályázat benyújtásával.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat támogatásban részesült, a támogatási szerződés előkészítése folyamatban van.

**289/2022. (IX.29.) Kgy. sz. határozatában** a Közgyűlés hozzájárult a Szombathelyi Bartók Béla Zeneiskola Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra, a támogatás átutalásra került.

**291/2022. (IX.29.) Kgy. sz. határozatában** a Közgyűlés hozzájárult az Alapítvány a Kerekesszékes Teniszért részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás összege átutalásra került.

**329/2022. (IX.29.) Kgy. sz. határozatában** a Közgyűlés tudomásul vette a Horizon Europe program felhívásra benyújtott pályázatokról készített tájékoztatót.

**Nagyné Dr. Gats Andrea, a Jogi és Képviselői Osztály vezetője jelenti:** A benyújtott pályázatok nem nyertek támogatást.

**331/2022. (IX.29.) Kgy. sz. határozatában** a Közgyűlés felhatalmazta a polgármestert a BMÖGF/930/2021. számú Támogatói Okirat módosításának kezdeményezésére.

**Nagyné Dr. Gats Andrea, a Jogi és Képviselői Osztály vezetője jelenti:** A módosítási kérelem a Belügyminisztérium által elfogadásra került.

**333/2022. (IX.29.) Kgy. sz. határozatában** a Közgyűlés jóváhagyta a Dr. Pölöskey Péter házi gyermekorvossal kötött háromoldalú megállapodás közös megegyezéssel történő megszüntetését.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás megszüntetése aláírásra került.

**343/2022. (IX.29.) Kgy. sz. határozatában** a Közgyűlés a Szombathelyi Maros Óvoda vezetője közalkalmazotti jogviszonyának megszüntetéséről döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szükséges munkaügyi dokumentumok aláírásra kerültek.

**356/2022. (X.27.) Kgy. sz. határozatában** a Közgyűlés hozzájárult a Tűzoltás-Mentés Alapítvány részére pénzeszköz átadásához.

**Dr. Holler Péter, a Hatósági Osztály vezetője jelenti:** A Tűzoltás-Mentés Alapítvánnyal a támogatási szerződés megkötésre, az Alapítvány részére a támogatási összeg kiutalásra került.

**357/2022. (X.27.) Kgy. sz. határozatában** a Közgyűlés kinyilvánította, hogy a Weöres Sándor Színház NKft.-t, valamint a Mesebolt Bábszínházat továbbra is állami és önkormányzati közös működtetésben kívánja fenntartani, és felhatalmazta a polgármestert a szükséges egyeztetések lefolytatására a Kulturális és Innovációs Minisztériummal.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A közös működtetéssel kapcsolatos megkeresés a Minisztérium részére megküldésre került, arra válasz nem érkezett. Személyes egyeztetés történt a kérdésben, azonban 2023. évre vonatkozóan szerződés még nem áll rendelkezésre.

**361/2022. (X.27.) Kgy. sz. határozatában** a Közgyűlés javaslatot tett a Magyarország 2023. évi központi költségvetéséről szóló 2022. évi XXV. törvény módosítására az önkormányzatokat 2023. évben terhelő szolidaritási adó fizetési kötelezettség felfüggesztése érdekében.

**Stéger Gábor, a Közgazdasági és Adó Osztály vezetője jelenti:** A határozat Varga Mihály Pénzügyminiszter Úr, valamint Dr. Hende Csaba, a Törvényalkotási Bizottság Elnöke, Vas Megye 01. számú OEVK Országgyűlési Képviselője részére 2022. november 4. napján megküldésre került annak érdekében, hogy a szolidaritási hozzájárulás jelenlegi szabályozásának felülvizsgálatát lehetőség szerint szíveskedjenek megtenni. Banai Péter Benő úr, a Pénzügyminisztérium államháztartásért felelős államtitkára 2022. december 19. napján kelt válaszlevelében arról tájékoztatta az Önkormányzatot, hogy az önkormányzati finanszírozási rendszerben létező kiegyenlítő mechanizmus szükséges ahhoz, hogy a kötelező önkormányzati feladatokat minden településen el tudják látni, ezért az önkormányzati szolidaritási hozzájárulás kivezetése, felfüggesztése vagy csökkentése nem támogatható.

**362/2022. (X.27.) Kgy. sz. határozatában** a Közgyűlés jóváhagyta a Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatának módosítását.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az intézmény módosított Szervezeti és Működési Szabályzata aláírásra került.

**363-364/2022. (X.27.) Kgy. sz. határozataiban** a Közgyűlés jóváhagyta a Szombathelyi Egészségügyi és Kulturális Intézmények Gazdasági Ellátó Szervezete Módosító okiratát és módosításokkal egységes szerkezetbe foglalt Alapító okiratát, valamint Szervezeti és Működési Szabályzatát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A GESZ Alapító okiratának módosítása, valamint Szervezeti és Működési Szabályzata aláírásra került.

**378/2022. (X.27.) Kgy. sz. határozatában** a Közgyűlés felkérte a SZOVA Nonprofit Zrt. vezérigazgatóját a „Megújuló Szombathely – tiszta energia saját erőből” című projekt önrésze tekintetében alternatív forrásbevonásra vonatkozó javaslat kidolgozására.

**Nagyné Dr. Gats Andrea, a Jogi és Képviselői Osztály vezetője jelenti:** A SZOVA NZrt. vezérigazgatójának tájékoztatása szerint az energiaárak drasztikus növekedése és a valamennyi szektorban tapasztalható áremelkedések komoly kihívások elé állítják a társaságot. Ilyen körülmények között az alternatív forrásbevonás lehetőségeinek felkutatása összetett és időigényes faladat, az erre vonatkozó javaslat a társaság 2023. évi üzleti tervével egyidejűleg terjeszthető elő, ezért a beszámoló végén található határozatban javaslatot teszek a határozat határidejének módosítására.

**380/2022. (X.27.) Kgy. sz. határozatában** a Közgyűlés az ELAMEN Zrt. részére a 2022. évi költségvetés terhére egyszeri rendkívüli rezsitámogatás biztosításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A vállalkozási szerződés módosítása 2022. december 21. napján aláírásra, a pénzösszeg kiutalásra került.

**382/2022. (X.27.) Kgy. sz. határozatában** a Közgyűlés az Élővizeinkért Alapítvány szombathelyi 3683/2 hrsz.-ú ingatlan 2 db kacsaeleség automata elhelyezésére alkalmas nagyságú részére vonatkozóan fennálló ingyenes használati jogviszonyának meghosszabbításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A megállapodás módosítása aláírásra került.

**384/2022. (X.27.) Kgy. sz. határozatában** a Közgyűlés jóváhagyta a szombathelyi 2164/13 és 2163/1 hrsz.-ú ingatlanok liciteljárás útján, egyben történő értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati eljárás eredményesen zárult, az adásvételi szerződés megkötésre került.

**396/2022. (X.27.) Kgy. sz. határozatában** a Közgyűlés elfogadta a „Savaria Történelmi Karnevál” Közhasznú Közalapítvány alapító okiratát.

**Nagyné Dr. Gats Andrea, a Jogi és Képviselői Osztály vezetője jelenti:** Az alapító okirat aláírásra és a Szombathelyi Törvényszékhez benyújtásra került. A változások nyilvántartásba vétele a Törvényszék 2022. december 12. napján kelt végzésével megtörtént.

**402/2022. (X.27.) Kgy. sz. határozatában** a Közgyűlés a sport területén kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések a Sportkarácsony rendezvény keretében átadásra kerültek.

**404/2022. (XII.8.) Kgy. sz. határozatában** a Közgyűlés megválasztotta a Kutyamenhely Alapítvány kuratóriumának új elnökét.

**Nagyné Dr. Gats Andrea, a Jogi és Képviselői Osztály vezetője jelenti:** Az alapító okirat aláírásra és a Szombathelyi Törvényszékhez benyújtásra került. A változások nyilvántartásba vétele folyamatban van.

**405/2022. (XII.8.) Kgy. sz. határozatában** a Közgyűlés a nemzetiségi önkormányzatokkal megkötött együttműködési megállapodások módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** Az együttműködési megállapodások módosításai aláírásra kerültek.

**408/2022. (XII.8.) Kgy. sz. határozatában** a Közgyűlés a mikromobilitási járművek kölcsönzési célú közterületi elhelyezésére vonatkozó együttműködési megállapodás meghosszabbításáról döntött.

**Kalmár Ervin, a Városüzemeltetési Osztály vezetője jelenti:** Az együttműködési megállapodás módosítása aláírásra került.

**409/2022. (XII.8.) Kgy. sz. határozatában** a Közgyűlés jóváhagyta a Szombathelyi Köznevelési GAMESZ Módosító okiratát és a módosítással egységes szerkezetbe foglalt Alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az Alapító okirat aláírásra és a Magyar Államkincstárnak megküldésre került.

**410/2022. (XII.8.) Kgy. sz. határozatában** a Közgyűlés hozzájárult az Önkormányzat és a Szombathelyért Közalapítvány között létrejött kölcsönszerződés módosításához.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A szerződésmódosítás 2022. december 14. napján aláírásra került. A Szombathelyért Közalapítvány 1.000.000 Ft összegű kölcsönvisszafizetési kötelezettségét 2022. december 31. napján az Önkormányzat részére teljesítette.

**411/2022. (XII.8.) Kgy. sz. határozatában** a Közgyűlés egyetértett a Mesebolt Bábszínház létszámelőirányzatának emelésével.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Bábszínház és a GESZ részére megküldésre került.

**412/2022. (XII.8.) Kgy. sz. határozatában** a Közgyűlés a 8532 hrsz.-ú közterületi ingatlant kijelölte képfelvevővel történő megfigyelésre.

**Dr. Holler Péter, a Hatósági Osztály vezetője jelenti:** A megfigyelésre kijelölt ingatlanról a rendőrség tájékoztatása megtörtént.

**413/2022. (XII.8.) Kgy. sz. határozatában** a Közgyűlés a Fő tér 40. szám alatti 6501/A/4 hrsz.-ú helyiség kezelői feladatainak ellátására a SZOVA NZrt.-t jelölte ki.

**Nagyné Dr. Gats Andrea, a Jogi és Képviselői Osztály vezetője jelenti:** A döntés a SZOVA Nonprofit Zrt. részére megküldésre került.

**414/2022. (XII.8.) Kgy. sz. határozatában** a Közgyűlés a „Kulturális és Civil Alap” tételsor terhére alapítványok támogatásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződések előkészítésre kerültek, aláírásuk a támogatottak részéről folyamatban van.

**415/2022. (XII.8.) Kgy. sz. határozatában** a Közgyűlés a Puskás Tivadar u. 3-5. szám alatti ingatlanok kezelői feladatainak ellátására a SZOVA NZrt.-t jelölte ki.

**Nagyné Dr. Gats Andrea, a Jogi és Képviselői Osztály vezetője jelenti:** A döntés a SZOVA Nonprofit Zrt. részére megküldésre került.

**418/2022. (XII.8.) Kgy. sz. határozatában** a Közgyűlés elfogadta a szentkirályi városrészen megvalósuló új bölcsőde építésére vonatkozó engedélyezési terveket, és felhatalmazta a polgármestert a kivitelezésre vonatkozó közbeszerzési eljárás lefolytatására.

**Kalmár Ervin, a Városüzemeltetési Osztály vezetője jelenti:** A döntésről a Savaria Városfejlesztési NKft. tájékoztatása megtörtént, a kivitelezési tervdokumentáció elkészítése folyamatban van.

**420/2022. (XII.8.) Kgy. sz. határozatában** a Közgyűlés javasolta, hogy a faállományok védelme érdekében kerüljön hatályon kívül helyezésre a veszélyhelyzet ideje alatt a tűzifaigények biztosításához szükséges eltérő szabályok alkalmazásáról szóló 287/2022. (VIII. 4.) Korm. rendelet.

**Kalmár Ervin, a Városüzemeltetési Osztály vezetője jelenti:** A Kormányrendelet hatályon kívül helyezésére vonatkozó javaslat 2022. december 21. napján megküldésre került a Megyei Jogú Városok Szövetségének.

**426/2022. (XII.8.) Kgy. sz. határozatában** a Közgyűlés a Széll Kálmán u. 19. szám alatt található, kivett „bölcsőde” megnevezésű ingatlan tekintetében fennálló elővásárlási joggal kapcsolatos döntést hozott.

**Nagyné Dr. Gats Andrea, a Jogi és Képviselői Osztály vezetője jelenti:** A döntés az ügyfél részére megküldésre került.

**427/2022. (XII.8.) Kgy. sz. határozatában** a Közgyűlés támogatta a „Szombathely, Szent István király utcai Gyöngyös-patak hídrekonstrukció” című projekt megvalósítását, és felhatalmazta a polgármestert a közbeszerzés eredményes lezárásához szükséges intézkedések megtételére.

**Kalmár Ervin, a Városüzemeltetési Osztály vezetője jelenti:** A Közbeszerzési Bíráló Bizottság 49/2022. (XII.15.) KBB számú határozatával a közbeszerzési eljárást eredményessé nyilvánította, a nyertes ajánlattevőt kihirdette. A kivitelezésre vonatkozó szerződéskötés előkészítése folyamatban van.

**429/2022. (XII.8.) Kgy. sz. határozatában** a Közgyűlés a Szombathely, belterület 10427/13 hrsz.-ú, kivett beépítetlen terület megjelölésű közterületi ingatlant Szent Quirinus utcának nevezte el.

**Dr. Holler Péter, a Hatósági Osztály vezetője jelenti:** A közterület elnevezésével kapcsolatos adatszolgáltatási kötelezettségek teljesítése, az elnevezés nyilvántartásokon szükséges átvezetése megtörtént.

**431/2022. (XII.8.) Kgy. sz. határozatában** a Közgyűlés elhatározta, hogy a BLAGUSS Agora Hungary Kft. beadványa alapján a 2023. évben esedékes ellentételezési díj terhére 40 M Ft átütemezésére kerüljön sor. **432-433/2022. (XII.8.) Kgy. sz. határozataiban** a Közgyűlés elfogadta a társaság által javasolt menetrend módosítást és jegyrendszer átalakítást.

**Kalmár Ervin, a Városüzemeltetési Osztály vezetője jelenti:** A 2023. évben esedékes ellentételezési díj terhére történő átütemezés átutalása megtörtént. A közszolgáltatási szerződés IV. számú módosítása 2022. december 22. napján aláírásra került.

**438/2022. (XII.8.) Kgy. sz. határozatában** a Közgyűlés hozzájárult a SZOMHULL NKft. részére biztosított tagi kölcsön visszafizetési határidejének meghosszabbításához.

**Nagyné Dr. Gats Andrea, a Jogi és Képviselői Osztály vezetője jelenti:** A társaság taggyűlése a szerződés módosítását jóváhagyta, a szerződésmódosítás aláírása folyamatban van.

**439/2022. (XII.8.) Kgy. sz. határozatában** a Közgyűlés hozzájárult a FALCO KC Szombathely Sportszolgáltató Kft. többcélú hitelfelvételéhez és az Önkormányzat kezességvállalásához.

**Nagyné Dr. Gats Andrea, a Jogi és Képviselői Osztály vezetője jelenti:** A szerződés aláírásra került.

**440/2022. (XII.8.) Kgy. sz. határozatában** a Közgyűlés a Király u. 12/A. szám alatti üzlethelyiség bérlőjévé a Szombathelyi Távhőszolgáltató Kft.-t jelölte ki.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került.

**443/2022. (XII.8.) Kgy. sz. határozatában** a Közgyűlés a SZOVA NZrt. igazgatósági tagjának visszahívásáról és helyére új tag választásáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került. A társaság alapszabályának módosítása aláírásra került.

**444/2022. (XII.8.) Kgy. sz. határozatában** a Közgyűlés a Szombathelyi Haladás Labdarúgó és Sportszolgáltató Kft. tőkeemelésében részvételről döntött.

**Nagyné Dr. Gats Andrea, a Jogi és Képviselői Osztály vezetője jelenti:** A társaság taggyűlése a tőkeemelést jóváhagyta, az Önkormányzat befizetési kötelezettségét teljesítette.

**446/2022. (XII.8.) Kgy. sz. határozatában** a Közgyűlés jóváhagyta, hogy az AGORA Savaria Kulturális és Médiaközpont NKft. a Médiatanács által kiírt TVALLANDÓ2022 kódszámú felhívásra pályázatot nyújtson be.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került.

**447/2022. (XII.8.) Kgy. sz. határozatában** a Közgyűlés a SZOVA NZrt. és a Szombathelyi Pingvinek Jégkorong Klub közötti együttműködési megállapodás módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről a társaság értesítésre került.

**448/2022. (XII.8.) Kgy. sz. határozatában** a Közgyűlés javaslatot tett a Szombathelyi Távhőszolgáltató Kft. felügyelőbizottsági tagjának visszahívására és helyére új tag választására.

**Nagyné Dr. Gats Andrea, a Jogi és Képviselői Osztály vezetője jelenti:** A társaság taggyűlése a döntést meghozta, a társasági szerződés aláírásra került.

**449-450/2022. (XII.8.) Kgy. sz. határozataiban** a Közgyűlés döntött arról, hogy a Szent Márton Terv II. MVP projektben fel nem használt és visszafizetett támogatási összeg, valamint a „Szombathelyi Gothard-kastély állagmegóvása” elnevezésű projekt esetében esetlegesen fel nem használt támogatási összeg felhasználási célja a „Multifunkcionális városi közszolgáltatási telephely Szombathely-Sárdi ér út” elnevezésű projekt legyen, és felkérte a polgármestert a szükséges intézkedések megtételére. **451/2022. (XII.8.) Kgy. sz. határozatában** a Közgyűlés a „Multifunkcionális városi közszolgáltatási telephely Szombathely-Sárdi ér út” elnevezésű projekt tekintetében a SZOVA NZrt.-vel kötött pénzeszköz átadási megállapodás módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A határozatok a Miniszterelnökség részére megküldésre kerültek. A megállapodás módosítása aláírásra került.

**453/2022. (XII.8.) Kgy. sz. határozatában** a Közgyűlés elfogadta Szombathely Megyei Jogú Város Önkormányzata Nemek Közötti Esélyegyenlőségi Tervét, és felkérte a költségvetési intézmények és gazdasági társaságok vezetőit nemek közötti esélyegyenlőségi terv készítésére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az intézmények és a gazdasági társaságok vezetőinek megküldésre került.

**457/2022. (XII.8.) Kgy. sz. határozatában** a Közgyűlés önkormányzati intézmények belső ellenőrzési tervét hagyta jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az intézmények értesítése megtörtént.

**461/2022. (XII.8.) Kgy. sz. határozatában** a Közgyűlés a SZOVA NZrt. likviditásával kapcsolatos döntést hozott.

**Nagyné Dr. Gats Andrea, a Jogi és Képviselői Osztály vezetője jelenti:** A társaság a döntésről értesítésre került.

**463/2022. (XII.8.) Kgy. sz. határozatában** a Közgyűlés nem önkormányzati tulajdonban lévő lakásban lakók bérleti díj támogatás iránti kérelmének elutasítása ellen benyújtott fellebbezés elutasításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az érintettnek megküldésre került.

**464/2022. (XII.8.) Kgy. sz. határozatában** a Közgyűlés személyi térítési díj méltányosságból történő csökkentése mértéke ellen benyújtott fellebbezés elutasításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az érintettnek megküldésre került.

**465/2022. (XII.8.) Kgy. sz. határozatában** a Közgyűlés meglévő társasház homlokzatán klíma kültéri egység elhelyezésére vonatkozó településképi bejelentéshez kötött tevékenység elutasítása ellen benyújtott fellebbezés elutasításáról döntött.

**Sütő Gabriella, városi főépítész jelenti:** A határozat az ügyfél részére megküldésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2023. január 18.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (I.26.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 378/2022. (X.27.) Kgy. számú határozat határidejének 2023. március 31. napjára történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** a 2. pontban foglaltak szerint